
[bookmark: _Hlk240542224]KLASA:	406-09/26-01/37
URBROJ:	2117-03-26-2
Babino Polje, 	18.09.2026.

[bookmark: _Hlk155786975][bookmark: _Hlk128054415]Na temelju Članka 15. Zakona o javnoj nabavi („Narodne novine“ br. 120/16, 114/22 i 48/26), članka 3., 4., 5., 10.–15., te članka 30.–38. Pravilnik o provedbi postupaka jednostavne nabave Općine Mljet („Službeni glasnik Općine Mljet“ broj: 6/26) i članka 53. stavak 1. točka 7., 8. i 30. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s odredbama Plana javne nabave Općine Mljet za 2026. godinu – IV. izmjene i dopune, oznake KLASA: 400-08/26-01/01; URBROJ: 2117-03-26-9 od 14. 09. 2026. godine , odredbama Odluke o izvršenju Proračuna Općine Mljet za 2026. godinu („Službeni glasnik Općine Mljet“ broj: 10/25) i odredbama Odluke o donošenju Proračuna Općine Mljet za 2026. godinu s projekcijama Proračuna za 2027. i 2028. godinu („Službeni glasnik Općine Mljet“ broj: 10/25 i 6/26), Općinski načelnik Općine Mljet donio je dana 18. rujna 2026. godine slijedeći

ZAHTJEV ZA POKRETANJE POSTUPKA JEDNOSTAVNE NABAVE
(169/2026-PAO)

Predmet nabave: Izrada geodetskih elaborata za evidentiranje nerazvrstanih cesta u katastru i zemljišniku

Evidencijski broj nabave: 51/2026-NUs

[bookmark: _Hlk240542676]Interna oznaka nabave: 37/2026

CPV: 71355000 – Geodetske usluge

Procijenjena vrijednost nabave: 14.980,00 EUR bez PDV-a

Planirana vrijednost s PDV-om: 18.725,00 EUR

Bitno uz Plan nabave: Plan javne nabave Općine Mljet za 2026. godinu – IV. izmjene i dopune; ev. br. 51/2026-NUs; planirani početak 4. kvartal 2026.; planirano trajanje do 1. kvartala 2027.; Program 2082, Kapitalni projekt K208224, P.P. R0165-01, konto 42641.

1. Predmet i opseg nabave
Nabava obuhvaća izradu geodetskih elaborata za evidentiranje izvedenog stanja nerazvrstanih cesta na području naselja Prožurska Luka, obuhvaćenih Odlukom o utvrđivanju nerazvrstanih cesta na području Općine Mljet, sa svim radnjama i dokumentacijom potrebnom za pregled i potvrđivanje elaborata te provedbu u katastru i zemljišnim knjigama.
Točan popis pojedinih cesta, njihove oznake, katastarske općine i dionice sastavni su dio tehničke specifikacije i utvrdit će se prema važećem pročišćenom tekstu Odluke o utvrđivanju nerazvrstanih cesta („Službeni glasnik Općine Mljet“ br. 10/2022, 8/2023, 2/2024 i 9/2025).

2. Razlozi za pokretanje nabave
Evidentiranje nerazvrstanih cesta u katastru i zemljišnim knjigama potrebno je radi uređenja službenog evidencijskog stanja, zaštite javnog dobra i ostvarivanja prava i obveza Općine Mljet kao jedinice lokalne samouprave koja upravlja nerazvrstanim cestama.


3. Odabir postupka
S obzirom na procijenjenu vrijednost od 14.980,00 EUR bez PDV-a, postupak se provodi kao jednostavna nabava iz članka 10. Pravilnika, a poziv se upućuje jednom gospodarskom subjektu. Za ovu vrijednosnu kategoriju Pravilnik ne zahtijeva pozivanje najmanje triju subjekata; članak 10. stavak 4. izričito predviđa navođenje podataka o najmanje jednom gospodarskom subjektu kojem se šalje poziv.

4. Gospodarski subjekt kojem se upućuje poziv
GEODETSKI URED STJEPAN TOMAŠIĆ
Brsečinska 2B, 20 000 Dubrovnik
OIB: 77653569956
e-mail: tomasic.stjepan@gmail.com
Predmetni gospodarski subjekt je proteklih godina za Općinu Mljet uredno, pravovremeno i kvalitetno izvršavao istovrsne geodetske poslove, a što  predstavlja podatak o prethodnom iskustvu i sposobnosti gospodarskog subjekta, a ne kriterij koji bi se primjenjivao u ocjeni ponude.

5. Stručno povjerenstvo
Imenuju se tri člana Stručnog povjerenstva, od kojih jedan ima važeći certifikat u području javne nabave:

	Član
	Ime i prezime
	Važeći certifikat DA / NE

	1.
	Velinka Buljan
	DA 

	2.
	Antonia Nusskern Lazo
	NE

	3.
	Josipa Bušurelo
	NE



6. Način komunikacije i rok
Poziv se šalje elektroničkom poštom na adresu ponuditelja, uz istodobno dostavljanje relevantne prateće dokumentacije. Rok za dostavu ponude ne smije biti kraći od tri (3) dana od dana slanja poziva.

7. Kriterij odabira
Najniža cijena, uz uvjet da ponuda ispunjava sve zahtjeve iz ovog Zahtjeva, Poziva i tehničke specifikacije.

8. Jamstva
Traži se jamstvo za ozbiljnost ponude u obliku bjanko zadužnice, u iznosu do 1.000,00 EUR. Iznos je određen u skladu s člankom 30. stavkom 3. Pravilnika, prema kojem jamstvo za ozbiljnost ponude ne smije biti više od 3 % procijenjene vrijednosti nabave. Naručitelj će od odabranog ponuditelja, ako to bude određeno ugovorom, zahtijevati i posebno jamstvo za uredno ispunjenje ugovora. Jamstvo za ozbiljnost ponude vraća se u rokovima i pod uvjetima iz članka 30. Pravilnika.

9. Izjava o sukobu interesa
Članovi Stručnog povjerenstva dužni su prije sudjelovanja u postupku potpisati zasebne izjave o postojanju odnosno nepostojanju sukoba interesa.

10. Prijedlog
Predlaže se odobriti pokretanje postupka jednostavne nabave, imenovati navedeno Stručno povjerenstvo i zadužiti JUO za izradu i slanje Poziva na dostavu ponude s pripadajućim prilozima.

11. Stupanje na snagu i objava
Zahtjev stupa na snagu danom donošenja, te se unosi u propisane registre i objavljuje u skladu sa Zakonom o pravu na pristup informacijama („Narodne novine“ broj: 25/13, 85/15 i 69/22) i općim aktima Općine Mljet.





	      DOSTAVITI:					Općinski načelnik:			
1. Računovodstvo					
2. Službeni glasnik				Đivo Market, dipl. ing.
3. Registar akata
4. Pismohrana

Općina Mljet, MBS: 2575469, OIB: 15619832320, Zabrežje 2, 20225 Babino Polje
Tel.: ++385 (0) 20 745 255, Fax: ++ 385 (0) 20 745 390
Broj žiro računa - IBAN: HR2624070001826800003
email: nacelnik@opcinamljet.com.hr, komunalniredar@opcinamljet.com.hr
mob. ++ 385 (0) 99 282 14 14

